b'\n_START_ARTICLE_\nErnst Barkmann\n_START_SECTION_\n\xc5\xbdivljenjepis\n_START_PARAGRAPH_\nLeta 1935 je kon\xc4\x8dal osnovno \xc5\xa1olo in za\xc4\x8del pomagati na doma\xc4\x8di kmetiji._NEWLINE_1. aprila 1936 je prostovoljno vstopil v SS-Standarte Germania. Opravil je tromese\xc4\x8dno urjenje in postal aktivni pripadnik._NEWLINE_Sodeloval je v poljski kampanji, kjer je bil kot mitraljezec ranjen. Po dolgotrajnem okrevanju je nato sodeloval v operaciji Barbarossa, kjer je bil ponovno resno ranjen v bitki za Dnjeprepetrovsk_NEWLINE_Pozno 1941 je bil poslan na Nizozemsko, kjer je deloval kot in\xc5\xa1truktor za evropske SS-prostovoljce. Toda \xc5\xbee kmalu v letu 1942 se je ponovno javil za aktivno bojno slu\xc5\xbeenje v sestavi tankovskega polka mati\xc4\x8dne divizije. Tako se je pozimi 1942 vrnil na vzhodno fronto, kjer je bil dodeljen 2. \xc4\x8deti 2. SS-tankovskega polka 2. SS-tankovske divizije._NEWLINE_Leta 1943 je sodeloval v bitki za Harkov, kjer se je odlikoval v bojih. V sredini istega leta je bil preme\xc5\xa1\xc4\x8den v 4. \xc4\x8deto istega polka, ki je bil opremljen z tanki Panter._NEWLINE_1944 je bila divizija preme\xc5\xa1\xc4\x8dena v Francijo, kjer je bila reorganizirana v popolno tankovsko divizijo._NEWLINE_Po 6. juniju 1944 (izkrcanje zahodnih zaveznikov v Normandiji) je bila divizija udele\xc5\xbeena v bitki za St. Lo. Takrat je 8. julija 1944 uni\xc4\x8dil svoj prvi zavezni\xc5\xa1ki tank Sherman. 12. julija je uni\xc4\x8dil \xc5\xa1e dva in po\xc5\xa1kodoval tretjega, toda tudi njegov Panter je bil zadet, tako da ga je moral zapustiti._NEWLINE_Popravila so trajala en dan, tako da je bil 14. julija poslan, da re\xc5\xa1i 4 tanke, ki so ostali v zavezni\xc5\xa1kem zaledju. Nalogo je uspe\xc5\xa1no opravil in hkrati uni\xc4\x8dil \xc5\xa1e 3 sovra\xc5\xbenikove tanke. Istega dne popoldne se je \xc5\xa1e enkrat odpravil v sovra\xc5\xbenikovo zaledje, kjer je re\xc5\xa1il nem\xc5\xa1ke vojne ujetnike. 26. julija je Barkmannov tank do\xc5\xbeivel ve\xc4\x8djo po\xc5\xa1kodbo motorja, tako da je bil ponovno poslan v delavnice; medtem ko so mehaniki popravljali po\xc5\xa1kodbo, so jih napadli zavezni\xc5\xa1ki lovski bombniki, ki so \xc5\xa1e huje po\xc5\xa1kodovali njegov tank._NEWLINE_Kljub vsemu so tank popravili in \xc5\xbee naslednji dan se je opravil, da se pridru\xc5\xbei mati\xc4\x8dni enoti. Na poti je sre\xc4\x8dal kolono okoli 15 shermanov in \xc5\xa1e nekaj drugih vozil, kjer je na kraju, poimenovan po njem\xc2\xa0\xc2\xbbBarkmannov kot\xc2\xab, sam uni\xc4\x8dil 9 shermanov in mno\xc5\xbeico drugih vozil._NEWLINE_Med 28. julijem in 30. julijem je nato uni\xc4\x8dil \xc5\xa1e nadaljnjih 15 shermanov. Zaradi njegovih uspehov je bil predlagan za vite\xc5\xa1ki kri\xc5\xbeec \xc5\xbeeleznega kri\xc5\xbeca. Predlog je bil sprejet 27. avgusta in podeljen 5. septembra istega leta._NEWLINE_Uspe\xc5\xa1no kariero je nadaljeval do ardenske ofenzive, ko je bil ponovno ranjen in njegov tank popolnoma uni\xc4\x8den._NEWLINE_Divizija je bila nato preme\xc5\xa1\xc4\x8dena na vzhodno fronto, kjer je marca 1945 uni\xc4\x8dil \xc5\xa1e 4 sovjetske tanke T-34 in tako dosegel \xc5\xa1tevilo 3000 uni\xc4\x8denih tankov za divizijo Das Reich._NEWLINE_Preostali tanki skoraj popolnoma uni\xc4\x8denega 2. SS-tankovskega polka so se pridru\xc5\xbeili ostankom 1. SS-tankovskega polka. Aprila je nato sodeloval v bitki za Dunaj, kjer je bil njegov tank uni\xc4\x8den in posadka ranjena v prijateljskem ognju._NEWLINE_Nato mu je uspelo pobegniti v britansko cono delovanja, kjer je postal vojni ujetnik.'